2018. gada 10. jūlijā Noteikumi Nr. 402

Rīgā (prot. Nr. 32 2. §)

**Grozījumi Ministru kabineta 2015. gada 27. oktobra noteikumos Nr. 617 "Darbības programmas "Izaugsme un nodarbinātība" 1.2.2. specifiskā atbalsta mērķa "Veicināt inovāciju ieviešanu komersantos" 1.2.2.1. pasākuma "Atbalsts nodarbināto apmācībām" pirmās projektu iesniegumu atlases kārtas īstenošanas noteikumi""**

Izdoti saskaņā ar

Eiropas Savienības struktūrfondu un

Kohēzijas fonda 2014.–2020. gada plānošanas

perioda vadības likuma 20. panta 13. punktu

Izdarīt Ministru kabineta 2015. gada 27. oktobra noteikumos Nr. 617 "Darbības programmas "Izaugsme un nodarbinātība" 1.2.2. specifiskā atbalsta mērķa "Veicināt inovāciju ieviešanu komersantos" 1.2.2.1. pasākuma "Atbalsts nodarbināto apmācībām" pirmās projektu iesniegumu atlases kārtas īstenošanas noteikumi" (Latvijas Vēstnesis, 2015, 218. nr.; 2016, 239. nr.; 2017, 119. nr.) šādus grozījumus:

1. Aizstāt 26. punktā skaitli un vārdu "2018. gada" ar skaitli un vārdu "2022. gada".

2. Papildināt 2. pielikumu ar 16. punktu šādā redakcijā:

"16.  22 227 Valodas7".

3. Papildināt 2. pielikumu ar 7. piezīmi šādā redakcijā:

"7 Zviedru, norvēģu un somu valodas apmācības starptautisko biznesa pakalpojumu centru sektorā nodarbinātajiem. Zviedru, norvēģu, somu un vācu valodas apmācības nodarbinātajiem preču un pakalpojumu eksportējošos uzņēmumos, kas darbojas informācijas tehnoloģiju, telekomunikāciju, apstrādes rūpniecības nozarēs vai ēdināšanas sektorā. Angļu, vācu, zviedru, norvēģu, somu un krievu valodas apmācības veselības tūrisma sektorā nodarbinātajiem. Angļu, vācu, zviedru, norvēģu, somu, krievu, ķīniešu un japāņu valodas apmācības izmitināšanas sektorā nodarbinātajiem. Minēto valodu apmācību izmaksas nedrīkst pārsniegt 10 % no kopējām katra finansējuma saņēmēja projekta ietvaros attiecināmajām izmaksām."

Ministru prezidents Māris Kučinskis

Ministru prezidenta biedrs,

ekonomikas ministrs Arvils Ašeradens